Publication: Magyar Közlöny
Issue: MK-2004-46 (Year: 2004, Number: 46)
Era: 2004-2010
Section: való beszámítása a felsõoktatásról szóló többször módosított 1993. évi LXXX. törvény 7/A. §-ának (1) bekezdése
Paragraph Index: 1062

3. Szakmai gyakorlat 3.1. Pódiumgyakorlat Ismerje: — a pódium-elõadására való felkészülés munkafolyamatait: anyaggyûjtéstõl a bemutatóig, — a pódiumi megszólaltatás dramaturgiai, mûvészi és technikai elemeit, — az élõbeszéd, a felolvasás, a színpadi, a pódiumi és a mikrofonbeszéd különbségeit, — a különbözõ mûfajú és stílusú mûvek tolmácsolási módjait. Legyen képes: — személyiségének megfelelõ munkamódszer, szövegtanulási technika kidolgozására, — verses és prózai mûvek (énekelt versek) önálló értelmezésére és mûvészi interpretálására, — rendezõi instrukciók végrehajtására, — többszereplõs pódiummûsorban való összehangolt közremûködésre, — egy 45 perces önálló elõadóest megszerkesztésére és bemutatására. 3.2. Beszédkészség, beszédtechnika Ismerje: — a szöveg nélküli és szöveges légzõ- és hangadási gyakorlatokat, — a hangterjedelem, hangerõ bõvítõ és a hangszín változtató gyakorlatokat, — az artikulációs beszédfejlesztõ gyakorlatokat, — a mondatfonetikai eszközök: hangsúly, hanglejtés, tempó/ritmus, szünet szabályait. Legyen képes: — a helyes légzéstechnika alkalmazására, — a kimûvelt, csengõ középhang rezonanciadús megszólaltatására, — a kifogástalan artikulációra, — a beszédfolyamat váltásaira (magassági-, erõsségi-, hangszín-, tempó/ritmus váltások), — a szöveg értelmi tagolására, struktúrájának, hierarchiájának felismerésére, — a mûvészi beszéd érzelmi kifejezési eszközeinek meggyõzõ használatára. A verséneklõ elõadómûvész rendelkezzen megfelelõen képzett énekhanggal. 3.3. Repertoár — 60, különbözõ mûfajú, stílusú és hangvételû vers, prózai mû, illetve énekelt vers — magyar és külföldi klasszikus, illetve kortárs szerzõk mûveibõl — egyéni felfogású, magas színvonalú elõadásban, — ezen felül legalább egy egyénileg szerkesztett tematikus, vagy egy-egy szerzõt bemutató önálló est. Amennyiben a jelölt nem kíván önálló estet bemutatni, úgy 60 helyett legalább 80 irodalmi alkotás szerepeljen a repertoárján. IV. A szakképesítés vizsgakövetelményei

Source: https://magyarkozlony.hu/hivatalos-lapok/fdfd3efa29a2567129f726611fc51580479c62b8/dokumentumok/5301e0c3f9cb98d3d55d93bafc41231514998991/letoltes